Downloaded from YTS.MX
Official YIFY movies site: YTS.MX
SEBUAH DOKUMENTARI NETFLIX
Dalam hidup saya,
saya gembira kerana bantu orang.
Jadi saya fikir bagus untuk saya
jadi jururawat.
Saya mula bekerja pada waktu malam.
Saya dapati diri saya…
rasa terharu.
Rasa macam
saya tak boleh tengok orang sakit.
Ada kalanya saya hanya boleh…
cuba menamatkan penderitaan mereka.
Saya tak boleh berhenti.
Berita tergempar dari New Jersey.
Seluruh pekan ini terkejut ekoran berita ini.
Seorang jururawat bunuh pesakit di hospital.
di Daerah Somerset.
Jururawat itu mungkin pembunuh bersiri paling prolifik dalam sejarah AS.
MAC 2003
Saya ibu tunggal
dan saya mula bekerja di Somerset sebagai jururawat jagaan kritikal.
Saya hantar dua anak gadis saya ke sekolah dan memandu ke New Jersey.
Ia sebuah bandar kecil yang hebat.
Hospital itu ialah pusat komuniti.
Saya masih muda. Saya bertenaga. Saya agak hiper.
Saya tahu seorang jururawat senior melarang saya minum kopi.
Amy sangat istimewa.
Sangat seronok apabila kami bekerja di bahagian yang sama.
Saya suka jadi jururawat ICU.
Para pesakit itu, saya suka rasa seperti saya pelindung mereka.
Saya akan buat apa saja untuk pastikan mereka okey.
Kami berlumba dengan ajal.
Kami betul-betul berdepan dengan bahaya.
Ia tempat yang sangat bahaya.
Jadi kami perlu saling bergantung.
Charlie rakan sepasukan yang terbaik.
Saya suka bekerja dengan dia.
Dia jururawat yang hebat
dan dia selalu cakap sesuatu yang buat saya ketawa.
Kami bertiga selalu bekerja bersama.
Ambil satu IV lagi.
Kami dipanggil The Three Musketeers.
Kami bekerjasama dengan baik.
Charlie.
JURURAWAT BERDAFTAR
MENGHARGAI TEKNOLOGI DAN BANYAK LAGI.
Selepas risalah itu diterbitkan, saya panggil dia jurucakap Somerset.
Dia memang jurucakap.
Semua orang nampak risalah itu.
Orang kaitkan Pusat Perubatan Somerset dengan Charles Cullen.
Dia ada contoh unggul senyuman sinis
dan kita boleh tahu dari gambar itu
dia sangat bangga ada orang nak ambil gambarnya
dan ada orang tanya pendapatnya.
Saya selalu rasa dia dibuli semasa kecil.
Itu adalah tanggapan yang saya dapat daripada dia.
Saya sentiasa mahu melindunginya.
Abang saya, Florian, sentiasa mahu menjadi paderi.
Saya rasa orang mungkin kata dia pemalu,
tapi apabila berkaitan perkara yang dia sangat yakin,
dia sangat bersemangat.
Dia bukan saja abang, tapi kawan.
Suatu hari, dia telefon saya pukul dua pagi.
Dia kata, "Saya ada masalah bernafas."
Jadi saya kata, "Baik, saya akan jumpa awak di hospital."
Dia nak pergi ke Somerset.
Doktor di ER jumpa dia.
Tapi dia semakin sesak nafas.
Mereka kata mereka perlu intubasi dia.
Saya ingat Paderi Gall sebab dia dirawat di sana lama.
Adiknya
selalu berada di sisi katil.
Doktor kata, "Dia selamat malam ini.
Kita tunggu dan lihat. Kami optimistik secara berhati-hati.
Dia nampak lebih baik.
Dia stabil."
Saya ingat ada di sana dan berkata, "Florian, saya nak pergi."
Saya boleh nampak dia bergerak. Macam dia dengar saya.
Paderi Gall semakin pulih.
Sebenarnya, dia dah dipindahkan
dari satu kawasan ICU ke CCU.
Saya terkejut apabila dengar
jantungnya berhenti dan dia mati
kerana dia semakin pulih.
PUSAT KAWALAN RACUN - NEWARK, NEW JERSEY
Terima kasih kerana hubungi Pusat Kawalan Racun New Jersey.
Sila tunggu. Pakar racun akan melayan anda sebentar lagi.
Pusat Kawalan Racun, boleh saya bantu?
Hai, saya telefon dari Pusat Perubatan Somerset.
Kami cuba menyiasat ketoksikan yang berlaku terhadap pesakit.
Kami dapat panggilan daripada jururawat yang tanya tentang Digoxin.
Digoxin digunakan untuk merawat kegagalan jantung.
Ia akan menguatkan kontraksi kita.
Ia akan menjadikannya lebih kuat.
Tapi apabila tahap itu semakin tinggi, kadar jantung kita mula perlahan.
Lalu kita mati.
Dia kata dia ada pesakit
yang tak dapat dos Digoxin dalam masa dua hari,
tapi tahapnya semakin meningkat.
Saya kata, "Itu tak masuk akal."
Itu pada 16 hari bulan.
Pada tanggal 28, unit yang sama, ada satu lagi keracunan Digoxin.
- Unit yang sama? - Ya.
Saya rasa ia kesilapan makmal.
Dia dah mati.
Saya kata, "Apa perkara pelik lain yang berlaku?
Ada pesakit dengan gula darah rendah?" Ia dipanggil hipoglisemia.
Di luar rekod, ada dua orang di hospital sebelum ini
yang alami hipoglisemia secara aneh.
Lalu kami mula panik.
Saya akan serah kepada awak.
Sekarang ini kes polis.
DUA HARI KEMUDIAN
Di Pusat Perubatan Somerset, keselamatan pesakit diutamakan.
Hai, saya cari Nancy.
Saya nak tahu keputusannya. Apa yang pihak awak buat?
Sebenarnya, pentadbiran dah mengambil alih siasatan.
Mereka dah hubungi peguam kami.
Mereka minta saya jangan bercakap dengan agensi luar sekarang.
Awak tak tahu jika mereka jumpa pihak berkuasa?
Saya tak tahu.
Mungkin saya dah kongsi lebih daripada sepatutnya.
Kemudian, senyap saja. Kami tak dengar apa-apa.
TIGA BULAN KEMUDIAN
Pada hari Jumaat, 3 Oktober,
saya terima panggilan daripada pendakwa Daerah Somerset
tentang kematian yang berlaku di Pusat Perubatan Somerset.
Detektif bertugas saya ketika itu
ialah Danny Baldwin.
Danny staf baru di pejabat dan baru masuk ke unit kami.
Saya tertekan sebagai anggota baru.
Saya nak buat dengan baik dan tunjukkan yang saya layak ada di sana.
Kami tak dijemput ke mesyuarat. Kami diarahkan menghadiri mesyuarat.
Saya rasa ketegangan. Saya sedar saya duduk
di depan ahli pangkat tinggi Pusat Perubatan Somerset.
Pihak pentadbir bersama pasukan peguam telah siasat kematian beberapa pesakit.
Mary Lund, seorang pengurus risiko,
ialah orang hubungan kami dengan hospital berkenaan kes ini.
Pusat Perubatan Somerset dah menjalankan siasatan dalaman
tentang insiden terhadap pesakit di kemudahan itu
mengalami penemuan makmal yang tak normal.
Dua insiden pertama ialah tahap glukosa rendah.
Dua insiden berikutnya adalah tahap Digoxin yang naik.
DIGOXIN - STEROID JANTUNG BERACUN
FLORIAN GALL - MATI
Jadi kami minta siasatan dalaman yang mereka buat.
SIASATAN - HARI PERTAMA
Keesokan harinya, selepas terima siasatan daripada Mary Lund
saya jangka akan terima banyak maklumat.
Ia dokumen yang ditulis oleh peguam.
Ia sangat sedikit.
Mereka tak dedahkan aktiviti mencurigakan.
Mereka ada sebut tentang jururawat berdaftar profesional, Charles Cullen.
tapi tak mengenal pasti perbuatan khianat atau apa-apa.
Tapi kami buat pemeriksaan latar belakang rutin.
Ada dua rekod tangkapan.
Memandu sambil mabuk pada tahun 80-an dan pencerobohan jenayah.
Saya hubungi Polis Palmer untuk dapatkan maklumat latar belakang tambahan.
Di telefon, saya dengar kerani di belakang
menyelongkar kabinet fail.
Nampaknya, disertakan dengan laporan itu
ialah satu nota.
Nota itu mengatakan beberapa bulan sebelumnya,
Polis Negeri Pennsylvania dah minta
maklumat yang sama yang saya cari tentang Cullen.
Ada nama dan nombor telefon detektif Polis Negeri Pennsylvania.
Saya hubungi Polis Negeri Pennsylvania dan cakap dengan Egan
dan dia kata dia melakukan siasatan terhadap Charles Cullen
berkaitan stok ubat di Hospital St. Luke's.
Dalam kerja kami, kami mengetahui bahawa sesuatu berlaku dengan sebab.
Jika ia tak disertakan dengan fail itu,
kes ini tak akan menjadi gempar seperti yang dah berlaku.
Jika Cullen terlibat
dia masih boleh jumpa pesakit.
Kami mengejar masa.
Apabila Cullen menjadi tumpuan kes kami…
saya dan Danny mendekati individu yang rapat dengannya.
Kami mula menemu bual ahli keluarga.
Kami tahu Charles Cullen ialah individu yang sangat bijak.
Ayah yang penyayang, ambil berat tentang anak-anak.
Walaupun mereka tak tahu skop siasatan kami,
mereka tak nampak terkejut kami ke rumah mereka, cakap tentang dia.
Saya tak suka jadi diri saya.
Selepas ibu saya mati,
saya tak dapat menerimanya dengan baik.
Ibu satu-satunya orang pada masa itu
yang menjadi penenteram antara perkara yang berlaku di dalam rumah…
dan saya.
Tanpa dia,
saya…
saya rasa sangat…
tak dilindungi.
KOLEJ KEJURURAWATAN HOSPITAL MOUNTAIN SIDE CHARLES CULLEN
Pada Jun 1987, saya tamat kolej kejururawatan.
Itu saja yang saya fikir boleh buat.
Saya rasa macam saya bantu orang.
Saya ingat saya di stesen jururawat,
saya periksa nadi saya dan saya kata, "Tak guna!"
Lebih kurang 180.
Charlie nampak saya.
Dia tanya, "Awak okey?"
Saya mula rebah.
Dia bawa saya ke bilik, beri saya duduk di salah satu kerusi
dan dia tanya, "Apa yang berlaku?"
Jadi saya jelaskan kepada dia
tentang keadaan saya.
Saya disahkan menghidap kardiomiopati semasa bekerja di Somerset.
Rasa seperti jantung saya akan terkeluar dari dada saya.
Ubat itu tak membantu
dan penyakit itu boleh membawa maut.
Prognosis saya tak bagus.
Saya tak tahu tempoh hayat saya untuk bersama anak-anak saya.
Tapi saya tak mahu sesiapa tahu saya sakit.
Saya risau tak dapat bayar bil-bil saya,
tak dapat bayar insurans.
Satu-satunya cara
untuk dapat insurans adalah melalui kerja kami.
Saya beritahu Charlie rahsia itu,
walaupun jika ia bocor, saya boleh hancur.
Dia kata, "Awak perlu masuk ke ER." Saya kata, "Tak boleh."
"Saya ada tiga pesakit malam ini. Saya tak boleh."
Jadi dia kata, "Tunggu di sini."
Apabila dia kembali,
dia buka tangannya dan ada Cardizem.
Lalu saya ambil.
Saya tak terfikir tempat dia ambil ubat itu.
Pada malam itu, dia bukan saja menjaga pesakit saya,
dia juga buat dokumentasi untuk saya.
Dia tak beritahu orang.
Bukan itu saja masa yang dia jaga saya.
SIASATAN HARI KE-9
Menurut Pegawai Egan,
Cullen pernah bekerja di beberapa hospital lain,
jadi saya dan Tim mula susun garis masa kerjaya Charles Cullen.
Saya dapat resume Charles Cullen
untuk tentukan setiap kemudahan yang dia pernah bekerja.
Sembilan hospital dan satu rumah penjagaan.
Kami menemu bual orang yang bekerja dengan Charles Cullen.
Dia telah menganiaya haiwan peliharaan keluarganya, anjingnya
dan dalam satu kes, dia mungkin telah meracuni seekor haiwan.
Haiwan peliharaan keluarga.
Mereka juga merujuk pada satu insiden di Hospital Warren.
Walaupun butirannya kurang…
MEI 1991 - SEPT 1994 - HOSPITAL WARREN
melalui petunjuk itu
kami ke Pejabat Pendakwa Daerah Warren
dan tahu tentang kes mereka.
JENAYAH: KEMATIAN MENCURIGAKAN
Nama saya Sharon Jones.
Saya anak saudara Helen Dean dan sepupu Larry Dean.
Dia seperti ibu saya.
Saya dan Larry seperti adik-beradik.
Bilik ini perpustakaan Larry.
Ada buku dan paipnya.
Larry sangat rapat dengan ibunya. Sangat rapat. Larry tak pernah berkahwin.
Ibunya ialah dunia dan segalanya untuk dia.
Helen pergi ke Hospital Warren untuk satu prosedur
dan sebelum dia dibenarkan keluar,
dia baik-baik saja.
Mereka nak hantar dia ke Pusat Coventry untuk pemulihan
supaya dia boleh pulang.
Larry datang melawat ibunya
dan seorang jururawat lelaki masuk
dan minta Larry keluar.
Jururawat lelaki itu tarik tirai di sekelilingnya.
Larry di stesen jururawat dan dengar suara ibunya, "Aduh!"
Larry masuk ke bilik itu,
jururawat lelaki itu lari keluar
dan Larry tanya ibunya, "Apa yang berlaku?"
Ibunya kata, "Dia cucuk dengan jarum."
Larry selalu bawa pisau serbaguna Swiss
dan dia keluarkan pisau itu dengan kanta pembesar dan lihat,
sudah pasti, ada tanda tusukan di bahagian depan paha kanan ibunya.
Petang hari tersebut, mereka bawa dia dengan ambulans sebagai pengangkutan.
Larry singgah di rumah dalam perjalanan untuk ambil selipar ibunya.
Sejurus Larry memasuki pintu, telefon berbunyi.
Pusat Coventry
beritahu dia ibunya telah mati,
dalam masa lima minit selepas ketibaan.
Sepupu saya malam itu pergi ke pejabat pendakwa
untuk melaporkan yang ibunya dibunuh.
Larry sangat tahu dengan mendalam
yang lelaki yang berada di bilik ibunya,
yang ibunya kenal pasti sebelum ibunya mati
sebagai lelaki yang memberikannya suntikan maut…
Jadi mereka buat ujian toksikologi.
Mereka uji setiap jenis ubat kecuali satu.
Digoxin.
SOMERSET- KEMATIAN MENCURIGAKAN
KES KEPUTUSAN MAKMAL MISTERI LAIN
WARREN - KEMATIAN MENCURIGAKAN
Siasatan Warren ditutup.
Mereka memang syak,
tapi mereka tiada bukti untuk membuktikan kes jenayah.
Cullen dibenarkan teruskan hidup.
Kami dapati selepas siasatan di Warren,
Cullen mendaftar masuk ke pusat psikiatri.
PERKARA: CHARLES CULLEN
Saya nak sangat
berhenti jadi jururawat
selepas Hospital Warren.
Tapi mereka kata saya ayah yang tak bertanggungjawab.
Saya perlu terus menyara anak-anak.
Saya tahu jika saya diletakkan dalam situasi-situasi ini,
yang saya rasa perlu…
menamatkan penderitaan.
Saya tak tahu
cara nak cakap.
Perkara yang berlaku, perasaan saya, tindakan saya.
Pasukan rawatan bersepakat Cullen boleh meneruskan tugas
sebagai jururawat di hospital anda selepas dia dibenarkan keluar.
Ramai yang mulakan hidup di hospital.
Ramai akan mati di hospital dan kita akan melawat mereka.
Ia bersifat sejagat.
Tapi staf hospital untuk sebahagian besar,
terutamanya jururawat,
mereka dilayan sebagai alat yang boleh digantikan.
Agensi staf selalu mengisi slot.
Orang baru sentiasa masuk.
Orang datang dan pergi. Pekerja hanya bekerja sementara.
Institut penjagaan kesihatan swasta, perniagaan penjagaan kesihatan
adalah sesuai untuk Charlie Cullen.
Kita jadi halimunan,
dan bagi ramai orang, di lelaki tanpa wajah.
SIASATAN HARI KE-17
Gambaran jururawat mungkin cederakan atau bunuh pesakit sangat mengganggu.
Walaupun latar belakang Cullen menggambarkan kejahatan,
pendakwa takkan menandatangani waran tangkap berdasarkan khabar angin.
Dia bahaya terhadap keselamatan awam.
Kami bimbang sebab dia masih bekerja di Pusat Perubatan Somerset
sementara kami terus kumpul maklumat untuk buat tangkapan.
Saya dan Donna perasan
keputusan makmal kami tak tepat.
Saya dengar jururawat lain juga panggil
dan kata, "Ya, gula darah saya 22 lagi pagi tadi."
Kami sangka ada yang tak kena dengan makmal.
Jika kami tak pasti tentang sesuatu,
kami terus jumpa Charlie dan tanya dia.
Dia betul-betul arif tentang ubat.
Saya rasa dia suka memahami cara ubat memberi kesan.
Saya guna Digoxin sebab…
ia akan berkesan…
selama beberapa jam.
Jururawat yang bekerja dengan saya…
tak tahu hal yang berlaku.
Saya harap
saya dihalang beberapa tahun lalu.
Saya fikir saya akan dihalang.
Kami perlu membuat satu kes.
Pembunuhan perubatan susah disiasat.
Kes yang sukar dibuktikan.
Tiada saksi mata, tiada kamera
dan kami tak ada lokasi jenayah yang disimpan.
PUSAT PERUBATAN SOMERSET - MARY LUND
Saya lawat Mary Lund, pengurus risiko di Pusat Perubatan Somerset.
Saya tanya dia jika ada lagi dokumen atau tak.
Dia kata dia dah serahkan segalanya.
Kami kembali ke Hospital Warren untuk lihat jika ada rekod
yang kami boleh siasat lebih mendalam, dokumen telah dimusnahkan.
Ini jalan buntu.
CARA PENGHAPUSAN: DIKISAR
Kami macam ikan yang bergelut.
Tahap stres saya dapat dilihat oleh keluarga saya
dan orang di sekeliling saya.
Kami terdesak untuk jumpa bukti kukuh dalam kes ini.
Kami perlu bantuan.
Kami perlu bantuan luar.
SIASATAN HARI KE-20
Terima kasih kerana menghubungi Pusat Kawalan Racun New Jersey.
Sila tunggu di talian dan pakar racun akan melayani anda.
Pusat Kawalan Racun, boleh saya bantu?
Saya dapat panggilan daripada detektif dari Pejabat Pendakwa Daerah Somerset
yang bertanya tentang Digoxin.
Saya kata, "Awak telefon tentang Pusat Perubatan Somerset?"
Senyap betul dalam telefon
dan detektif itu kata, "Apa maksud awak?"
Saya kata, "Kami beritahu mereka dah lama ada pembunuh."
Dia kata, "Saya akan berada di pejabat awak dalam masa 15 minit."
Bruce kata, "Kami tahu."
"Kami cuba dapatkan orang untuk siasat."
Mereka kata, "Awak nak cakap dengan kami?"
Bruce hubungi saya dan berkata, "Awak nak cakap dengan mereka?"
Saya kata, "Mestilah."
Kami pergi ke pejabat Dr. Marcus.
Sejurus dia menyambut kami, dia kata
"Mana kamu pergi?
Kamu patut datang beberapa bulan lalu."
Dia ada rakaman panggilan telefon dengan hospital.
- Siapa bercakap? - Selamat pagi.
Hai, ini Bruce?
- Ya, apa khabar? - Hai, Bruce. Saya Mary Lund.
Hai. Dr. Marcus akan cakap sekejap lagi.
Semasa saya dan Tim dengar rakaman, jelas kepada kami
hospital tak beritahu kami tentang hal yang berlaku.
Ini dia.
Dr. Marcus, boleh awak ringkaskan apa yang awak dah cakap dengan Nancy?
Dr. Marcus berhubung dengan hospital beberapa bulan sebelumnya.
Jika ada orang di luar sana yang sengaja buat begini,
jika awak tak laporkan kepada polis dan orang lain mati…
saya takkan bazirkan masa.
- Okey. - Baiklah.
Kami hargai maklumat awak.
Tiga bulan diambil sebelum hospital beritahu kami.
Walaupun begitu,
maklumat yang mereka beri kepada kami pada awal siasatan
adalah sedikit.
Saya pernah kata dulu, saya akan kata sekarang.
Hospital merahsiakan sesuatu.
Mereka takut disaman.
Jika orang kata, "Jangan ke sana, ramai orang mati."
orang takkan pergi. Doktor tak nak bawa pesakit ke sana.
Doktor tak nak bawa pesakit ke sana,
komuniti tak nak ke sana,
hospital akan rugi banyak wang.
Apabila hospital rugi, lembaga mula pecat orang.
Mereka fikir, "Awak nak tahu? Mari kita merahsiakannya. "
JULAI 2002 - JULAI 2002 HOSPITAL SACRED HEART
APRIL 2002 - JULAI 2002 HOSPITAL ST. LUKE'S
Saya dan Danny nak tahu.
Berapa banyak hospital lain Cullen bekerja dan buat benda sama?
Merahsiakan dan tak melaporkan.
OKT 1994 - NOV 1996 PUSAT PERUBATAN HUNTERDON
JUN 1987- APRIL 1991 PUSAT PERUBATAN ST BARNABAS
Kami perlu tahu hal yang berlaku di hospital lain secepat mungkin.
Danny jumpa Polis Negeri Pennsylvania
untuk dapat maklumat lanjut tentang siasatan mereka.
Ia bermula daripada nota kecil itu
dengan nama dan nombor detektif Polis Negeri Pennsylvania.
MENYIASAT UBAT HILANG DI HOSPITAL ST LUKE'S
Semasa panggilan awal saya dengan Egan,
dia kata dia percaya ubat dicuri oleh Charles Cullen.
Tapi dia tak beritahu butirannya.
Sejak kami berjumpa,
dia mula beritahu kami semua yang telah berlaku.
Pegawai Egan menyiasat kadar kematian di Hospital St. Luke's.
Dia tunjukkan beberapa laporannya.
Dia kata jururawat menasihatinya yang Charles Cullen membunuh pesakit
dan dia berani beritahu hal yang berlaku.
APRIL 2000 - JULAI 2002, HOSPITAL ST LUKE'S
Semuanya bermula pada 2002.
Saya bekerja dengan Charles Cullen
di ICU kecil di Hospital St. Luke's di Bethlehem, Pennsylvania.
Kami ada sekumpulan orang yang rapat dan bekerjasama dengan baik.
Dia aneh.
Dia ada sifat pelik.
Tapi jururawat ICU kadangkala agak pelik.
Saya ada pada malam dia dibawa keluar
dan dibenarkan berhenti kerja, pukul dua atau tiga pagi,
dan semuanya dirahsiakan.
Sehari kemudian, saya telefon seorang rakan sekerja,
"Awak tahu apa yang berlaku di sini?"
Mereka beritahu saya ada lebih daripada 50 bebuli ubat
yang dibuang di dalam kotak jarum.
Banyak yang tak digunakan, tapi ada yang digunakan.
Jadi saya mula fikirkan semuanya.
Sebelum dia dibawa keluar,
ada masa, dua kali dalam seminggu, hampir cukup seminggu,
saya ada pesakit yang sangat stabil dan jantung mereka terhenti.
Ia tak masuk akal.
Saya kumpul senarai orang yang mati dalam tempoh itu,
kemudian saya kumpulkan tarikh,
masa, nama dan sebagainya,
gabungkan semua itu.
Ada 67 kematian.
Saya fikir munasabah secara statistik
untuk Charlie bertugas untuk satu perempat daripadanya,
jadi jumlahnya kira-kira 17.
Saya nampak 40.
CULLEN - KIRA-KIRA 40 KEMATIAN
Lebih daripada dua kali ganda yang masuk akal dari segi statistik.
Saya percaya ada dua pesakit saya yang dia sasarkan.
Pesakit yang saya sayang.
Salah seorang ialah Sam.
Sam seorang lelaki yang besar.
Tangannya seperti sarung tangan besbol. Dia sangat besar.
Apabila dia datang ke unit kami, dia tak sedar.
Dia tak buka mata, dia tak bercakap, dia tak balas apa-apa.
Selepas beberapa hari menjaga Sam, tiba-tiba kami dengar…
Saya fikir, "Apa yang berlaku?"
Kami ambil masa yang lama untuk sedar yang dia bercakap.
Suara yang rendah dan lelaki bertubuh besar ini,
beberapa jam untuk kami sedar
yang dia cakap dengan perlahan, "Saya sayang awak."
Dia jawab begitu setiap kali saya bertugas.
Selepas beberapa hari kemudian,
dia mula menyanyi You Are My Sunshine semasa saya di bilik.
Dia lelaki yang baik.
Dan
dia mati semasa Charlie bertugas.
Saya hubungi pengurus saya, pengarah saya
dan berkata, "Saya yakin dia bunuh orang."
Mereka kata, "Tak. Kami pasti dia tak bunuh."
Mereka kata, "Kami sudah siasat dan kami menolak kemungkinan itu."
KECEMASAN
Saya balik rumah menangis pagi itu.
Saya telefon kawan baik saya, seorang kapten polis.
Saya telefon dia dan saya kata,
"John, saya buntu. Saya tak tahu nak buat apa."
"Tiada orang nak dengar. Tiada orang nak halang dia."
Tapi sekarang saya yakin dia bunuh pesakit,
bukan hanya satu atau dua, dia bunuh ramai pesakit
dan orang tak nak dengar.
Selepas beberapa hari cuba buat hospital dengar…
kami serahkan kepada polis negeri.
Siasatan sangat perlahan.
Kemudian saya bertugas pada satu malam,
dan CEO Hospital St. Luke panggil semua jururawat ke ruang istirahat kami
dan mengumumkan bahawa siasatan ditutup
dan polis negeri mendapati Charlie tak buat salah.
Selepas itu, saya mula dengar khabar angin dalam kalangan rakan sekerja.
Kononnya, "Mana-mana jururawat yang buat laporan itu
menyebabkan huru-hara
dan hampir menggagalkan pembinaan hospital baru St. Luke's."
Untuk pinjam duit untuk buat pembinaan,
mereka perlu laporkan tuntutan mahkamah dan itu tumpuan mereka.
Mereka tak mahu kena penalti. Mereka tak mahu rugi.
Lebih mudah untuk beri rujukan baik kepada Charlie dan lepaskannya
daripada menangani akibat daripada masalah ini.
St. Luke ialah antara 100 hospital terbaik di AS.
Ekosistem penjagaan kesihatan yang besar dan ia masih berkembang.
Mereka ada penarafan bon untuk kampus baru pada masa itu.
Mereka nak lepaskan dia dengan senyap,
sama ada dengan sengaja atau tak sengaja,
dengan cara yang mungkin meminimumkan bahaya tuntutan mahkamah.
Melindungi institusi itu dengan membahayakan pesakit.
Gall.
NAMA PESAKIT 1) GALL
Corak yang kami lihat dengan kes-kes yang melibatkan Cullen,
kes di Pennsylvania,
kes di Warren, dengan insiden Helen Dean,
siasatan berhenti kerana kekurangan bukti.
Pentadbir hospital syak Cullen buat jahat.
Strickland.
Hargrove.
Strenko.
Insiden seperti ini mengekori Cullen
di hampir semua tempat kerjanya
dan kami tak mahu kes kami
gugur seperti kes-kes lain.
Salah satu perkara yang saya mahu fokus dan lihat
adalah transaksi Pyxis.
Mesin Pyxis ialah mesin pengeluaran ubat berkomputer.
Saya mahu lihat ubat yang Charles Cullen keluarkan.
Semasa pertemuan pertama saya dengan Marry Lund pada awal Oktober,
dia kata Pyxis hanya simpan maklumat hingga 30 hari.
Itu nampak sangat pelik bagi kami.
Saya hubungi pengeluarnya di California.
Wakil itu terkejut.
Mereka kata semua data yang diperlukan boleh diambil dari unit itu.
Kami diperbodohkan oleh pentadbir hospital.
Tindakan mereka ialah jenayah.
Saya terus ke pejabat Mary Lund.
Saya beritahu Cik Lund jika dia tak beri maklumat ini,
kami akan rampas mesin-mesin Pyxis
dan minta pasukan forensik FBI buat analisis forensik.
Sejurus selepas perbualan kami, dia mula buat panggilan telefon
dan yang mengejutkan, dia berjaya dapatkan maklumat untuk saya.
Ia bukti penting.
Kami dapati ubat-ubatan tertentu dalam pemilikan Charles Cullen
semasa insiden tertentu berlaku dengan pesakit di unit itu.
Tapi kami jauh daripada mendakwa Cullen,
jadi kami perlu jauhkan dia daripada pesakit.
Dengan maklumat yang kami kumpul tentang latar belakangnya,
kami jumpa satu percanggahan dalam salah satu permohonan kerjanya.
Kami guna cara itu untuk Pusat Perubatan Somerset
memecat dia.
Dia dibawa keluar dari bangunan oleh pengawal.
Saya memang terkejut. Terkejut.
"Kenapa awak"
"Kenapa kamu buang dia?"
"Kenapa mereka pecat jururawat yang baik?"
Saya memasuki mod perlindungan.
Mesej disimpan. Isnin, 6:57 petang.
Hei, Amy. Ini Charlie. Cuma balas panggilan awak.
Ada kisah penting.
Ada kekecohan besar. Telefon saya semula, okey?
Semasa saya telefon, saya kata, "Sayang, apa yang berlaku?"
Saya sangat sedih
dan dia kata mereka pecat dia
sebab dia tak jujur dalam permohonannya.
PERMOHONAN KERJA, CHARLES CULLEN
Kami berbual lama. Saya sangat risaukan dia.
Dia nampak murung.
Saya kata saya akan beri dia rujukan
dan kami akan okey.
SIASATAN HARI KE-27
Lepas Cullen dikeluarkan, tiba masa untuk tanya rakan sekerja dia
untuk lihat jika ada orang nampak dia buat sesuatu yang pelik.
Ada beberapa detektif di tempat kerja
dan mereka bertanya banyak soalan.
Kami mula membuat andaian sendiri. Kami semua.
Kalau Charlie boleh dipecat,
kami semua boleh dipecat.
Kami mahu proses itu berlaku cepat,
tapi ada permintaan dari hospital
yang melepasi rantaian arahan saya
bahawa wakil pentadbiran hospital akan hadir.
Nampaknya Mary Lund ialah wakil yang duduk
dan para jururawat takut
bekerjasama di depan bos mereka.
Itu jalan buntu.
Kami dah tanya hampir semua staf
dan satu nama yang kerap disebut ialah Amy Loughren,
staf terakhir ditemu bual.
Saya buat keputusan yang saya mahu temu bual Amy.
Semasa saya masuk ke bilik belakang,
Mary Lund iaitu pengurus risiko,
masuk dengan saya.
Dia latih saya dan kata, "Semuanya akan baik-baik saja."
Saya terus beritahu dia yang ini semua mengarut.
Saya cakap "mengarut" banyak kali.
Kemudian, atas sesuatu sebab,
Mary Lund terpaksa pergi.
Amy beri reaksi positif. Saya suka dia mempertahankan kawannya.
Jadi saya rasa tak bahaya jika saya tunjuk
dan dedah maklumat kami kepadanya.
Dia tolak sekeping kertas dari seberang meja.
Itu cetakan Pyxis Charlie.
Dia menggeleng. Dia berubah watak.
Dia tak berhati-hati lagi. Dia kata, "Wah."
Seolah-olah dia mula berfikir,
kata-kata saya mungkin benar.
Memang jelas sekali
ada sesuatu yang jahat dalam cetakan itu.
Fikiran saya kabur.
Gambaran saya datang.
Saya ingat berada di stesen jururawat.
Saya nampak pesakit mengalami aritmia.
Saya jerit, "Kod biru."
Saya ke bilik itu
dan Charlie sudah bersama pesakit itu.
Charlie menyuntik pesakit itu.
Saya tanya Charlie, "Apa ubat yang awak beri?"
Dia kata, "Lidocaine."
Saya rasa itu pelik.
Buat sejenak,
saya fikir, "Kenapa dia beri Lidocaine"?
Semasa dalam situasi cemas itu, buat CPR, teruskan dengan Lidocaine,
doktor sampai.
Saya berikan doktor, sebagai ketua kod,
"Inilah kemajuan kod biru kita."
Dia kata, "Siapa beri pesakit ini Lidocaine?
Saya kata, "Saya. Saya beri Lidocaine."
"Saya ketua kod. Saya pesan Lidocaine."
Dia kata, "Pesakit alah kepada Lidocaine."
Jadi saya ada ketika dia bunuh orang dan saya tak…
Saya tak nampak.
Saya tak fikirkannya.
Selepas saya memahaminya,
saya lihat Danny dan saya lihat tindak balasnya.
Danny
menggerakkan bibir, "Boleh awak tolong saya?"
Saya tak ingat pandu balik hari itu.
Saya cuma ingat,
apabila saya pulang, saya telefon Donna.
Rasa macam gelombang pasang surut. Rasa macam…
Bagi pesakit, keluarga…
Hakikat yang saya percayakan dia.
Saya percayakan dia.
SIASATAN HARI KE-48
Sehari selepas temu bual dengan Amy Loughren,
kami pergi ke rumahnya.
Jika kami yakinkan Amy untuk bekerjasama, kami akan ada orang dalam.
Apabila mereka tiba di rumah saya,
Tim dan Danny sedang melihat semua dokumen mereka
sebagai bahasa yang berbeza.
Mereka tak cakap bahasa itu.
Jadi mereka tanya apa saya nampak dalam cetakan Pyxis.
Saya nampak
beberapa pembatalan.
DIBATALKAN - DIGOXIN
Pembatalan itu termasuk ubat-ubatan berbahaya.
Jadi dia masuk atas nama pesakit.
Dia taip "Digoxin".
Laci terbuka
dan dia ambil ubat.
Kemudian dia batalkan interaksi itu.
DIBATALKAN
Semasa kami membuat semua perbualan itu,
telefon saya berdering.
Panggilan daripada pengurus risiko, Mary Lund.
Saya terkejut dan agak curiga. Kenapa dia telefon saya di rumah?
Kemudian dia mula mempersoalkan saya
sama ada saya bercakap dengan detektif selepas pertemuan kami.
Dia juga menasihati saya elok jangan bercakap dengan mereka
kecuali ada wakil dari hospital dengan saya.
Cuba takutkan saya daripada bercakap dengan detektif.
Sementara saya bercakap dengan dia,
Danny dan Tim cuba dengar perbualan itu.
Saya boleh rugi besar.
Hilang kerjaya, keluarga.
Saya ada kardiomiopati.
Saya risau saya akan jadi kurang upaya
kerana tak dapat memiliki insurans.
Saya perlu cakap dengan anak saya. Keluarga harus buat keputusan.
Jadi, apabila dia pulang dari sekolah, kami duduk
dan saya beritahu dia yang ibu bekerja dengan seseorang
yang mungkin menyakiti orang,
mungkin bunuh orang,
dan saya ada peluang
untuk menghalang dia daripada menyakiti orang lain.
Dia kata, "Jika kita ada peluang untuk menghalang pembunuh,
kita perlu halang dia. Sudah tentu kita perlu lakukannya."
Seorang kanak-kanak berusia 11 tahun lebih bermoral
daripada seseorang yang bertanggungjawab terhadap pengurusan risiko.
SIASATAN HARI KE-50
Amy benarkan kami rakam perbualan dia dengan Charles Cullen.
Salah satu peranan penting untuk saya dalam siasatan
adalah kekalkan hubungan dengan Charlie.
Kami ada pembunuh beramai-ramai yang bebas
dan kami perlu pastikan, satu, dia takkan lari
dan pergi ke tempat yang kami tak dapat jejak dia,
atau dua, cari jawatan lain sebagai jururawat di kemudahan lain
untuk buat helah lamanya.
Kami tahu dia mencari kerja.
Kami tahu, secara emosi, dia semakin murung.
Sukar apabila saya dengar suaranya.
Saya rasa macam
saya mengkhianati dia.
Tapi saya betul-betul tahu
dia akan terus membunuh dan dia akan semakin cekap lakukannya.
Fikiran saya berkecamuk.
Ada ketakutan…
terhadap tangkapan.
Saya tak boleh berhenti.
Saya dah memohon…
satu jawatan sepenuh masa
di kemudahan lain.
Saya tahu ia akan berlaku lagi.
SIASATAN HARI KE-52
Amy datang ke pejabat dan beri nasihat tentang corak yang kami patut cari.
Semasa saya terus ke sana, saya rasa seperti ahli pasukan.
Saya sedar mungkin suara saya kecil,
tapi saya ada bahasa yang mereka tak boleh bercakap.
Saya juga tanya mereka,
"Mana carta dari Cerner?"
Saya dan Danny memandang satu sama lain
dan berkata, "Siapa Cerner?"
Dia kata, "Bukan 'Siapa Cerner? Apa itu Cerner?'"
Saya kata, "Itu semua rekod pesakit."
Tanpa cetakan Cerner,
susah nak buktikan Cullen bersalah.
Semasa saya kembali bekerja,
saya mula cetak rekod pesakit supaya saya boleh melihatnya.
Nampaknya, semasa orang tak lihat dia,
dia pergi ke komputer dan cetak banyak maklumat tentang para pesakit,
walaupun dia tahu dia boleh didakwa oleh institusi itu.
Itu memerlukan banyak ketabahan.
Meletakkan diri saya di bawah tekanan begitu,
saya dah pun risaukan kesihatan saya.
Tapi saya tahu,
walaupun saya bahayakan nyawa saya…
saya tahu saya perlu bantu mereka.
Kami gunakan semua maklumat berbeza itu
untuk merujuk silang.
Jejak daripada kertas yang kembali kepada Cullen.
Jika kami boleh buktikan satu kematian…
dia tertangkap.
PADERI GALL, 68
Kami perlukan mayat. Kami perlu dapatkan Digoxin dari tisu.
Kami rasa Paderi Gall mungkin kes paling kuat
walaupun dia dah mati beberapa bulan sebelumnya.
Saya tak sangka dia akan datang jumpa saya dan kata,
"Abang awak dibunuh."
Ketika itu, saya marah.
Sebab saya
Itu mustahil. Itu tak mungkin berlaku.
Dia kata mereka mungkin nak gali mayatnya.
Boleh saya beri kebenaran?
PADERI FLORIAN J. GALL - MATI: 28 JUN 2003
Itu sangat tak boleh diterima oleh mana-mana keluarga.
Perlu melalui pengebumian semula di tanah perkuburan.
Saya hampir nak cakap,
"Biar dia berehat dengan tenang."
Tapi saya kata, "Ini bukan masalah. Saya akan beri kebenaran."
Saya kata abang dia habiskan seumur hidup untuk membantu orang
dan sekarang, walaupun dah mati, dia juga ada peluang untuk membantu orang.
Selepas penggalian, mayat Paderi Gall
dibawa ke pejabat pemeriksa perubatan
untuk menunggu autopsi.
Disebabkan jumlah Digoxin yang ditemui dalam mayat Paderi Gall,
itu beri kami cukup bukti untuk ubah sebab dan cara kematian
daripada kematian semula jadi
yang dilaporkan oleh hospital kepada pembunuhan.
Tapi kami kekurangan beberapa bukti yang kadangkala juri mahu lihat.
Bukti fizikal.
Picagari atau beg IV yang dicemari.
Ia tak semudah itu.
SIASATAN HARI KE-60
Charlie telefon saya
untuk beritahu saya dia sangat teruja sebab dapat kerja.
Jadi saya telefon Tim untuk beritahu dia.
Jika dia terima kerja,
kemungkinan Cullen bunuh lebih ramai orang sangat kuat.
Kami kesuntukan masa.
Tanpa pengakuan, dia akan terus membunuh.
Dia akan terus membunuh.
Jadi mereka tanya jika saya akan jumpa Cullen
dan pakai alat perakam.
Mesej disimpan.
Hei, Amy. Ini Charlie. Cuma balas panggilan awak.
Hari Jumaat boleh jumpa. Saya tak tahu waktu awak nak jumpa.
Tapi ya, saya nak jumpa awak.
Kami pasang Amy dengan alat perakam dan kami berada di tempat letak kereta.
Saya takut.
Semasa saya masuk ke restoran,
Charlie peluk saya buat kali pertama
dan saya sangat takut
yang dia akan rasa kotak hitam
yang dilekatkan di belakang saya.
- Apa khabar? - Okey.
- Ya? - Ya.
Ada banyak bunyi latar belakang di restoran, banyak muzik lantang.
Ia seperti waktu ria.
Saya ada masalah semasa mula-mula kerja.
Satu insiden gula rendah.
Di Hospital Warren, pesakit mati 24 jam selepas saya jadi jururawatnya.
Ada orang kata, anaknya kata saya suntik ibunya.
Bagaimana dengan Paderi Gall?
Apa yang berlaku? Charlie, apa yang berlaku?
Saya tak boleh…
Awak boleh.
Saya nampak awak dan saya tak bodoh.
Jadi kenapa?
Awak sangat bagus.
Kenapa?
Biar saya tolong.
Kemudian alat itu gagal berfungsi.
Saya kata, "Saya tahu awak membunuh
dan semuanya pasti okey. Saya masih sayangkan awak."
Tapi buat kali pertama,
dia bukan Charlie.
Dia jadi pucat.
Dia jadi kaku…
pusing kepalanya.
Suara dia berubah.
Saya tak bersama kawan saya, Charlie.
Tidak.
Ia kekosongan.
Ia bukan kegelapan, ia bukan raksasa.
Ia cuma kekosongan.
Dia tak pedulikan saya. Dia tak pedulikan apa-apa.
Dia cuma kata, "Saya nak lawan habis-habisan."
Jika Cullen bebas, dia akan bunuh lebih ramai orang.
Kami tak boleh ambil risiko.
Jadi saya dan Danny jumpa dia
dan bertanya jika dia mahu ikut kami.
Kami menasihati dia bahawa dia ditahan atas pembunuhan Paderi Gall.
Sebaik saja Cullen dibawa ke pejabat kami, kami teruskan temu bual.
Semasa saya dan Tim berbual dengannya, ia bukan konfrontasi.
Kami tak menjerit atau menengkingnya.
Kami bercakap dengan dia secara biasa.
Dia kata, "Saya tak boleh."
Dia tarik lutut ke dadanya seolah-olah berada dalam posisi janin
semasa dia menjawab soalan kami.
Kami boleh nampak dia menahan dirinya dari dalam.
Ia ada di sana tapi tak keluar.
Kami masih sanggup terus mencuba
tapi orang yang memerhatikan kami
mereka suruh kami berhenti.
Saya rasa peluang kami untuk dapat pengakuan telah hilang.
Tim telefon saya
dan mereka cipta satu rancangan
untuk saya bercakap dengan Charlie.
Charlie masuk, dipasang dengan rantai…
dan pakai baju jururawat
dan kasut kecilnya tanpa tali,
dan…
saya terus
hilang kawalan.
Hanya melihat dia begitu.
Ia seperti melihat anak kecil.
Saya tak rasa marah kepada dia.
Saya tak rasa
macam ada raksasa.
Saya rasa, sekali lagi,
rasa bersalah kerana mengkhianati kawan.
Mereka tanggalkan rantainya.
Saya dan Charlie mula bercakap
seperti biasa.
Seperti biasa untuk kami duduk di atas sofa,
dia pakai baju jururawat.
Rasa biasa itu memang aneh.
Tapi kemudian saya terfikir tentang
orang yang saya patut lindungi.
Dia bunuh antara orang paling lemah.
Mereka diikat,
diberi ubat,
tak dapat melindungi diri.
Saya dah gagal melindungi mereka.
Saya tahu saya akan buat apa saja
untuk buat dia mengaku.
Kemudian saya beritahu dia…
"Hidup saya
akan berakhir kerana saya terbabit.
Awak boleh jadi wira saya hari ini.
Awak boleh buat begitu. Betul."
"Saya akan tanya awak satu soalan.
Bagaimana
awak bunuh Paderi Gall?"
Dia kata dia suntik Paderi Gall dengan Digoxin.
Dengan itu, kami ada cukup bukti.
Jadi kami bawa dia keluar dan kami bawa Charlie ke bilik lain,
bilik temu bual kami,
dan beritahu Charlie, "Sekarang awak boleh bercakap."
Nama saya Detektif Sarjan Tim Braun.
Saya bersama Detektif Dan Baldwin.
Hari ini hari Ahad, 14 Disember 2003.
Waktu sekarang kira-kira 6:14 petang.
Awak dapat bercakap dengan kawan awak sebelum buat rakaman?
Ya.
Adakah selepas perbualan bersama kawan awak,
awak putuskan untuk cakap dengan kami tentang insiden tertentu?
Ya.
Mari kita bincangkan hal berkaitan Florian Gall.
Awak bertanggungjawab atas kematiannya?
Ya.
Kenapa, Charlie?
Sebab saya suntik dia dengan ubat bernama Digoxin.
Apa perasaan awak?
Saya…
Saya rasa lega dia dah…
tak bergantung kepada mesin.
Kami mengharapkan satu pengakuan.
Kami belum betul-betul bersedia
dengan ceritanya.
Saya rasa sangat ditekan,
sangat didorong untuk menamatkan penderitaan yang saya lihat.
Saya tempuh masa yang lama tanpa apa-apa, tapi kemudian
saya dapati diri saya kembali
rasa terharu,
rasa macam saya tak boleh tengok orang sakit,
mati, dilayan seperti bukan manusia.
Saya dah
musnahkan bukan saja Tuhan, takdir…
mangsa-mangsa itu,
dan…
mungkin dah menyebabkan banyak penderitaan keluarga mereka,
tapi saya juga menyakiti orang yang saya sangat
sayang.
Saya tak nak buat begitu.
Saya sangat sayang…
anak-anak saya,
dan sangat ingin menjadi sebahagian daripada hidup mereka.
Tapi saya
tak dapat halang diri saya.
Saya tak mahu orang anggap saya seperti ini.
Awak apa, Charles?
Orang yang dipercayai
dan bertanggungjawab atas kematian ramai orang.
Saya dah mencemari beg infusi IV dengan insulin.
Saya tak ingat pesakit tertentu atau apa-apa.
Ada sebab tertentu awak buat begitu? Cuma pilihan rawak?
Saya rasa majoriti pesakit amat kritikal.
Saya tunggu di satu bilik
dengan pemandangan sempurna di salah satu monitor
semasa saya dengar dia guna beg-beg itu.
Saya kembali ke saat-saat
yang saya ambil beg-beg itu.
Saya yang hantar ubat-ubatan bahaya itu.
Semua jururawat, semua ahli pasukan,
kami sediakan mangsa untuk dia.
Kemudian kami hantar racun untuk dia.
Saya nak dia jadi pembunuh ihsan.
Saya nak percaya
dia lepaskan orang daripada kesengsaraan, tapi dia tak begitu.
Ramai pesakit yang dia bunuh
semakin pulih.
Dalam beberapa kes,
pesakit disiapkan untuk dibenarkan balik kerana keadaan mereka bertambah baik.
Ini bukan sesuatu yang kita boleh faham.
Bukan sesuatu yang kita boleh fikirkan.
Salah satu ubat yang Charlie guna ialah Vecuronium.
Vecuronium menyebabkan lumpuh.
Seseorang akan sedar dan terjaga,
sedar hal yang berlaku,
tapi tak boleh bercakap, berkelip, bernafas atau apa-apa lagi.
Jadi, mereka akan lumpuh dalam tubuh sedar mereka,
tak dapat bernafas ketika mereka mati.
Memang teruk.
Boleh awak beritahu kami jumlah, sepanjang 15, 16 tahun kerjaya awak,
berapa ramai pesakit yang awak bantu kematian mereka?
Mungkin 30 hingga 40 pesakit.
Okey, 30 hingga 40 pesakit?
Ya.
Selamat petang, semua. Saya Jackie Hyland.
Seorang bekas jururawat di hospital di New Jersey dituduh membunuh pesakitnya.
Ramai pesakit.
Kalau betul kata dia, dia tinggalkan jejak maut.
Menurutnya, dia bantu orang yang menderita,
tapi polis menggelarnya pembunuh beramai-ramai.
Vanessa Tyler di Somerville ada butirannya.
Jururawat ini mungkin bunuh lebih ramai orang
daripada sesiapa dalam sejarah New Jersey,
dalam kerjaya merentas banyak tahun, melibatkan banyak hospital,
termasuk Pusat Perubatan Somerset,
tempat jururawat itu dakwa telah bunuh ramai orang di sini.
Saya rasa orang terkejut secara amnya, termasuk staf.
Tapi masyarakat, beberapa pesakit yang lebih tua
membuat komen seperti,
"Awak takkan bunuh saya seperti Charles Cullen bunuh pesakit?"
Kali pertama orang cakap begitu, saya masuk bilik air dan menangis.
Sebab dia tak mewakili kami.
Charles Cullen mengaku membunuh pesakit kanser berusia 40 tahun
dan paderi Katolik, Paderi Florian Gall.
Jumlah seluruh pembunuhan ialah 23.
Dia tak tunjuk rasa kesal di mahkamah.
Saya tak mahu diwakili oleh peguam.
Saya tak nak bela diri. Saya nak mengaku bersalah.
Mendiang suami saya di hospital itu dan sakit
14 tahun sebelum dia meninggal dunia.
Cucu sulung saya
dapat membesar dengan suami saya,
mengenali datuknya…
kerana suami saya melalui krisis itu.
Suami saya memberi impak yang besar dalam hidup dan nilainya.
Itu yang Charlie rampas daripada orang.
Dia rampas cuti bersama orang tersayang,
tamat pengajian, majlis kahwin, hari jadi, dan pelajaran kehidupan,
dan semua benda untuk puluhan atau ratusan orang.
Dia curi daripada mereka dan keluarga mereka.
Rasanya saya mahu peluang untuk jumpa dia.
Hari ini ialah perbicaraan untuk Pendakwaan lawan Cullen.
Saya mahu dia tahu diri abang saya yang sebenar.
Selamat pagi. Saya adik Paderi Florian J. Gall.
Dia seorang lelaki yang pemalu, merendah diri, pendiam dan penyayang.
Dia sangat percayakan orang lain.
Dia tak pandang sesiapa.
Saya kata, "Saya malu awak jururawat."
"Saya jururawat. Kita selamatkan nyawa, bukan bunuh orang. "
Dia tak pernah komen untuk kata, "Maaf."
Yang Arif, Charles Cullen didakwa atas pembunuhan Pasquale Napolitano.
Saya nak beritahu tentang ayah saya.
Ayah saya suka kehidupan. Dia jaga dan sara saya dari kecil.
Awak mungkin dah rampas tubuh fizikalnya,
tapi roh dan perwatakannya ada di dalam bilik ini.
Awak tak berani tengok sini.
Sayangnya.
Hati saya bersedih untuk anak saya.
Ia berdarah untuk anak saya!
Saya berjalan dengan kekosongan di hati saya
yang takkan diisi lagi.
Tak sangka seseorang boleh beri kesan kepada banyak orang.
Seorang jururawat berdaftar yang patut menjadi penjaga, bunuh abang saya
untuk keuntungan peribadi yang terpesong dan pentingkan diri.
Saya buntu tanpa abang saya.
Semasa kami muda, kami buat segalanya bersama.
Dia kawan baik saya.
MICHAEL T. STRENKO, 21 - MATI 15 MEI 2003
IRENE KRAPF, 79 - MATI 22 JUN 2001
DOROTHEA K. HOAGLAND - MATI 6 APRIL 2003
Larry meninggal dunia pada 2001…
PENCARIAN TRAGIK SEORANG ANAK
berharap dan berdoa agar lelaki ini akan diketahui.
Malangnya, itu tak berlaku dalam hayatnya.
Kalaulah ada orang dengar cakap dia.
Atas jenayah dan pengkhianatan ini,
awak dihukum penjara berturut-turut seperti yang telah ditetapkan.
Awak faham?
Terima kasih, semua.
Cullen menandatangani pengakuan bersalah yang akan mengelakkan hukuman mati
jika dia beri kerjasama penuh dalam siasatan.
Ada orang lain yang bertanggungjawab atas tindakan
Charles Cullen, selain Charles Cullen.
Kebanyakan hospital tempat saya kerja…
mereka sangat mengesyaki ada
kematian yang berkaitan dengan saya.
Kenapa mereka tak siasat?
Saya rasa mereka risau tentang publisiti.
Jika melindungi nyawa manusia bukan keutamaan bagi mereka,
mustahil untuk teka betapa jahat orang sanggup buat
untuk melindungi kepentingan kewangan dan kepentingan hospital.
Ada banyak soalan tentang cara dia boleh terlepas dengan pembunuhan
di hospital sejak sekian lama.
Dennis Miller, CEO dan presiden Pusat Perubatan Somerset di New Jersey.
Awak bertanggungjawab?
Tidak. Kami bertanggungjawab untuk siasat, menyebabkan dia ditangkap.
Saya bangga dengan Dr. Cors dan Mary Lund yang mengetuai siasatan di hospital kami.
Kami hospital pertama mengenal pasti dia, hingga dia ditangkap.
Awak tak buat pemeriksaan latar belakang teliti?
Tak. Masalahnya, majikan lain yang kami hubungi.
Kami buat pemeriksaan rekod jenayah
dan semakan rujukan lengkap dan semua orang kata perkara berikut.
Dia berhenti secara baik dan lesennya sah.
Persoalannya, bagaimana seseorang beroperasi di hospital
dan membunuh di hospital
berulang kali selama 16 tahun?
Sembilan hospital, satu rumah penjagaan. Kenapa dia tak ditangkap?
Jawapannya, dia dah ditangkap berulang kali.
Orang yang tangkap dia, atau ada sebab untuk syak ada sesuatu yang tak kena,
mereka lepaskan dia
dengan rujukan positif atau neutral dan dia dapat kerja lain.
Itu skandal.
Charlie Cullen akan dipenjarakan seumur hidup.
tapi mereka yang melepaskan dia,
mereka yang dibayar mahal untuk bertanggungjawab,
tak pernah didakwa.
Mereka buat kerja dengan baik,
yang lebih berkaitan dengan institusi penjagaan kesihatan swasta,
tapi mereka teruk.
Mereka teruk dari segi fungsi sistem kesihatan secara teori,
iaitu untuk melindungi pesakit, untuk menjaga pesakit.
Jadi mereka gagal,
tapi diberi ganjaran
atas kejayaan mereka melindungi institusi berbanding pesakit.
Charles Cullen mengaku membunuh 29 pesakit
dan enam cubaan membunuh lagi.
Dia dihukum penjara 18 tahun berturut -turut pada bulan Mac 2006.
Pakar percaya dia mungkin telah membunuh 400 orang
yang jadikan dia pembunuh bersiri paling prolifik dalam sejarah AS.
Selepas pengakuan Cullen pada 2003,
Pusat Perubatan Somerset dan hospital New Jersey lain
menyokong 'Undang-undang Cullen'.
Penyedia penjagaan kesihatan perlu lapor staf kepada kerajaan
tentang kekurangan, ketakcekapan atau salah laku yang jejaskan pesakit.
Rekod juga perlu didedahkan kepada bakal majikan.
Hospital St. Luke's mendakwa mereka sudah menyiasat Charles Cullen.
St. Luke's dan Polis Negeri Pennsylvania
tidak jumpa bukti kemudaratan pesakit hingga pengakuan Cullen pada 2003.
St. Luke's berkata pengembangan hospital tak dipertimbangkan
dalam sebarang keputusan yang dibuat berkaitan siasatan Cullen.
Terjemahan sari kata oleh Firdaus